Document ID: 31992D0176

Id-Deċiżjoni Tal-Kummissjoni
tat-2 ta’ Marzu 1992
li tikkonċerna l-mappi li għandhom jiġu pprovduti għan-network Animo
(92/176/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 90/425/KEE tas-26 ta’ Ġunju 1990 li tikkonċerna l-verifiki veterinarji u zootekniċi applikabbli fil-kummerċ intra-komunitarju f’ċerti annimali ħajjin u prodotti bil-ħsieb tat-tlestija tas-suq intern [1], kif l-aħħar emendata bid-Direttiva 91/628/KEE [2], u b’mod partikolari l-Artikolu 20(3) tagħha,
Billi fid-19 ta’ Lulju 1991 il-Kummissjoni adottat id-Deċiżjoni 91/398/KEE fuq network tekniku li jgħaqqad l-awtoritajiet veterinarji (Animo) [3] u fil-21 ta’ Frar 1992, id-Deċiżjoni Nru 92/175/KEE li tistabbilixxi l-lista u l-identità tal-unitajiet fin-network komputerizzat Animo [4];
Billi, biex jiġi żgurat it-tħaddim bla xkiel tan-network komputerizzat (Animo) il-mappi għandhom ikunu elaborati biex jiġu lokati l-unitajiet lokali li ż-żona li tkopri, kif ukoll biex jillokaw il-postijiet ta’ spezzjoni mall-fruntiera;
Billi l-miżuri li għalihom tipprovdi din id-Deċiżjoni huma skond l-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI:
Artikolu 1
1. Kull Stat Membru għandu jibgħat lill-Kummissjon, qabel l-1 ta’ Mejju 1992, mappa waħda jew aktar f’daqs A3 jew A4, b’indikazzjoni ta’ l-iskala, tal-unitajiet lokali b’relazzjoni ma’ l-unità ċentrali adattata, biex tiġi identifikata l-lokazzjoni ġeografika ta’ l-unitajiet lokali.
2. Fuq il-bażi tat-tagħrif mibgħut mill-Istati Membri skond il-paragrafu 1, il-Kummissjoni għandha tibgħat lil-Istati Membri, qabel l-1 ta’ Lulju 1992, sett tal-mappi kollha li tkun irċeviet.
Artikolu 2
1. Biex jiġu mwarrba kull problema possibbli, kull Stat Membru għandu jibgħat lill-Kummissjoni qabel l-1 ta’ Lulju 1992, mappa f’daqs A4 jewA3, b’indikazzjoni ta’ l-iskala, ta’ kull unità lokali, bin-numru tal-kodifika tiegħu.
2. Il-Kummissjoni għandha tlesti sett tal-mappi kollha li tkun irċeviet skond il-paragrafu 1. Dan is-sett għandu jsir disponibbli lill-awtoritajiet ċentrali ta’ l-Istati Membri.
Artikolu 3
1. Kull Stat Membru għandu jibgħat lill-Kummissjoni, qabel l-1 ta’ Mejju 1992, mappa f’daqs A4 jew A3 bl-indikazzjoni ta’ l-iskala, biex tiġi identifikata l-lokazzjoni ġeografika tal-postijiet ta’ spezzjoni mal-fruntiera.
2. Fuq il-bażi tat-tagħrif mibgħut mill-Istati Membri skond il-paragrafu 1, il-Kummissjoni għandha tibgħat lil-Istati Membri, qabel l-1 ta’ Lulju 1992, sett tal-mappi kollha li tkun irċeviet.
Artikolu 4
Is-sett li għalih jirreferi l-Artikolu 1(2), l-Artikolu 2(2) u l-Artikolu 3(2) għandu jiġi aġġornat mill-Kummissjoni f’intervalli regolari, partikolarment fid-dawl tat-tagħrif mibgħut mill-Istati Membri dwar emendi magħmula fit-territorju tal-unitajiet lokali u kull aġġornar tal-lista tal-unitajiet.
Artikolu 5
Din id-Deċiżjoni hija indirizzata lill-Istati Membri.
Magħmula fi Brussel, fit-2 ta’ Marzu 1992.

Labels: 12
15
6